b"\n_START_ARTICLE_\nDubstep\n_START_PARAGRAPH_\nDubstep yra elektronin\xc4\x97s \xc5\xa1oki\xc5\xb3 muzikos \xc5\xbeanras, kil\xc4\x99s i\xc5\xa1 Londono, UK garage stiliaus. Toks \xc5\xbeanro pavadinimas buvo \xe2\x80\x9enukaltas\xe2\x80\x9c kompanijos\xc2\xa0\xe2\x80\x93 Ammunition Promotions. Muzikiniu at\xc5\xbevilgiu, dubstep i\xc5\xa1siskiria ni\xc5\xabria nuotaika, praret\xc4\x97jusiu ritmu, pagrindinis akcentas yra bosas (bass\xc2\xa0\xe2\x80\x93 angl.). Kamerin\xc4\x97je aplinkoje, dubstep prad\xc4\x97jo plisti 2005 met\xc5\xb3 pabaigoje\xc2\xa0\xe2\x80\x93 2006 met\xc5\xb3 prad\xc5\xbeioje ir internete, kuriame intensyviai kuriami dubstep forumai, muzikos siuntimaisi bei blog'ai (gutterbreakz), leido jam prigyti ir platesn\xc4\x97se mas\xc4\x97se. Taip pat, \xc5\xa1\xc4\xaf \xc5\xbeanr\xc4\x85 palaik\xc4\x97 avangardinis muzikos \xc5\xbeurnalas The Wire bei publikacijos muzikos svetain\xc4\x97je Pitchfork Media. Susidom\xc4\x97jimas \xc5\xa1iuo \xc5\xbeanru dar labiau i\xc5\xa1augo po to, kai BBC Radijo 1 DJ Marija Ana Hobs (Mary Anne Hobbs) prad\xc4\x97jo populiarinti j\xc4\xaf, 2006\xc2\xa0m. saus\xc4\xaf paleidusi radijo laid\xc4\x85, kuri vadinosi \xe2\x80\x9eDubstep Warz\xe2\x80\x9c (\xe2\x80\x9eDubstep Karai\xe2\x80\x9c).\n_START_SECTION_\nCharakteristika\n_START_PARAGRAPH_\nAnkstyvasis dubstep buvo daugiau eksperimentinis UK garage m\xc4\x97ginimas integruoti tam tikrus sub-\xc5\xbeanrus (tokius kaip grime) \xc4\xaf Piet\xc5\xb3 Londone paplitus\xc4\xaf 2-step \xe2\x80\x9edu \xc5\xbeingsniai\xe2\x80\x9c. Dubstep \xc5\xbeanro pagrindas paprastai yra instrumentinis. Kaip ir anks\xc4\x8diau min\xc4\x97tas UK garage hibridas grime [gaim], dubstep ne retai yra \xe2\x80\x9etamsios\xe2\x80\x9c nuotaikos; da\xc5\xbeniausiai garso takeliai naudoja minorin\xc4\xaf rakt\xc4\x85 ir disonans\xc4\x85._NEWLINE_Kitas da\xc5\xbenai sutinkamas, i\xc5\xa1skirtinis dubstep bruo\xc5\xbeas\xc2\xa0\xe2\x80\x93 pavieni\xc5\xb3 gars\xc5\xb3, populiari\xc5\xb3 muzikos pavyzd\xc5\xbei\xc5\xb3 vartojimas, retas ritmas bei visur esantis \xc5\xbeemi da\xc5\xbeniai (\xc5\xbeemiau 90Hz). Daugumos autori\xc5\xb3 k\xc5\xabriniuose, \xc5\xbeinoma, pasitaiko ir kit\xc5\xb3 stili\xc5\xb3\xc2\xa0\xe2\x80\x93 techno, reggae, klasikin\xc4\x97s\xc2\xa0\xe2\x80\x93 muzikos \xc4\xaftakos.\n_START_SECTION_\nRitmas\n_START_PARAGRAPH_\nDubstep ritmas sinkopinis, \xc5\xa1okin\xc4\x97jantis. Tempo diapazonas beveik visada i\xc5\xa1lieka toks pats\xc2\xa0\xe2\x80\x93 tarp 138bpm ir 142bpm. Tipi\xc5\xa1kas dubstep ritmas yra visi\xc5\xa1kai prie\xc5\xa1ingas septintame de\xc5\xa1imtmetyje suformuotam ritmo \xc5\xa1ablonui\xc2\xa0\xe2\x80\x93 4/4 (four\xc2\xa0\xe2\x80\x93 to\xc2\xa0\xe2\x80\x93 the floor)\xc2\xa0\xe2\x80\x93 turin\xc4\x8diam \xc4\xaftakos daugeliui muzikos r\xc5\xab\xc5\xa1i\xc5\xb3, tarp j\xc5\xb3 ir elektroninei. Vietoje to, dubstep atlik\xc4\x97jai yra link\xc4\x99 visk\xc4\x85 \xe2\x80\x9esuplakti\xe2\x80\x9c; sukuriamas \xc5\xa1ablonas, kurio tempas gali b\xc5\xabti perpus l\xc4\x97tesnis nei k\xc5\xabrinio visumos. Iliuzija, kad k\xc5\xabrinio tempas yra perpus ilgesnis, atsiranda naudojant \xc4\xafvairius, skirting\xc5\xb3 muzikini\xc5\xb3 parametr\xc5\xb3 elementus. Sakykim \xc5\xbeem\xc5\xb3 da\xc5\xbeni\xc5\xb3 linij\xc4\x85 (\xe2\x80\x9ebassline\xe2\x80\x9c\xc2\xa0\xe2\x80\x93 angl.)\n_START_SECTION_\n\xc5\xbdemi da\xc5\xbeniai ir plok\xc5\xa1tel\xc4\x97s atsukimas\n_START_PARAGRAPH_\nDaugelis dubstep atlik\xc4\x97j\xc5\xb3, k\xc5\xabrinio viduryje naudoja iliuzij\xc4\x85, kad jis jau baig\xc4\x97si, paveld\xc4\x97t\xc4\x85 i\xc5\xa1 Drum and bass \xc5\xbeanro, bet vietoje to, muzika sugr\xc4\xaf\xc5\xbeta su dar didesniu trenksmu, sukeldama auditorijai ekstaz\xc4\x99. Po tokios savoti\xc5\xa1kos tylos sugr\xc4\xaf\xc5\xbeim\xc4\x85 palydi vienas i\xc5\xa1 sub\xc2\xa0\xe2\x80\x93 \xc5\xbeanr\xc5\xb3._NEWLINE_Plok\xc5\xa1tel\xc4\x97s atsukin\xc4\x97jimas (rewind angl. dar \xc5\xbeinomas kaip reload)yra dar viena dubstep DJ naudojama technika. Sakykim, populiari ir \xc5\xbeinoma auditorijai daina, tod\xc4\x97l, sistemingai, j\xc4\x85 ar tam tikr\xc4\x85 jos i\xc5\xa1trauk\xc4\x85, kartojant, k\xc5\xabrinys \xc4\xafgauna dinamikos, gyvumo. Be to, tai nulemia ir tolimesn\xc4\xaf viso k\xc5\xabrinio populiarum\xc4\x85 (priklausomai nuo pasirinktos dainos elemento); tokia technika atkeliavo i\xc5\xa1 Dub Reggae \xc5\xbeanro, kuris naudojamas UK garage ir \xe2\x80\x9eJungle nights\xe2\x80\x9c.\n_START_SECTION_\nStrukt\xc5\xabra\n_START_PARAGRAPH_\nPirmieji dubstep \xc4\xafra\xc5\xa1ai savo strukt\xc5\xabr\xc4\x85 paveld\xc4\x97jo i\xc5\xa1 Drum and Bass: \xc4\xaf\xc5\xbeanga, pagrindin\xc4\x97 sekcija, kuriai b\xc5\xabdingi tylos momentai, vidurin\xc4\x97 dalis, v\xc4\x97liau v\xc4\x97l pagrindin\xc4\x97 dalis su jai b\xc5\xabdingais tylos momentais, ir pabaiga (intro, main section, middle section, main section, outro angl.). Tai gana pastovi strukt\xc5\xabra, kuri retai kada kinta._NEWLINE_\xc5\xbdinoma, dabartinis dubstep gerokai skiriasi nuo savo pirmtako. Nors strukt\xc5\xabra yra pastovi, visada atsiranda variacij\xc5\xb3, kurios po truput\xc4\xaf kei\xc4\x8dia nusistov\xc4\x97jusias normas."